

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

KLASA:024-02/24-01/32

URBROJ:2186-3-02-24-1

Cestica, 23.12.2024.

Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), i točke 35. Priloga 1 natječaja za provedbu Podmjere 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – ulaganja u sektor tržnica, sektor društvenih domova/kulturnih centara i sportskih građevina, sektor vatrogasnih domova i sektor dječjih vrtića iz Programa ruralnog razvoja Republike Hrvatske za razdoblje 2014. – 2020. PRR-07.04.01.03.0-08, Općinsko vijeće Općine Cestica na 21. sjednici održanoj 23.12.2024. godine donijelo je

**ODLUKU**

**O PRIJENOSU UPRAVLJANJA I ODRŽAVANJA REALIZIRANIM PROJEKTOM – REKONSTRUKCIJA DJEČJEG VRTIĆA (DOGRADNJA I NADOGRADNJA)**

**Članak 1.**

Općina Cestica korisnik je bespovratne potpore iz Programa ruralnog razvoja RH te je temeljem trećeg natječaja za provedbu Podmjere 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ PRR-07.04.01.03.0-08 sklopila Ugovor o financiranju za projekt „Rekonstrukcija dječjeg vrtića Cestica (dogradnja i nadogradnja), KLASA: 440-12/21-07-04-01/0255, URBROJ: 343-2110/01-22-003 i zaprimila Odluku o dodjeli sredstava KLASA: 440-12/21-07-04-01/0255, URBROJ: 343-2110/01-23-13.

**Članak 2.**

Za izvedene radove rekonstrukcije dječjeg vrtića (dogradnje i nadogradnje) iz točke I. Odluke ishođena je Uporabna dozvola kojom se dozvoljava uporaba za izgrađenu zgradu javne i društvene namjene (predškolska ustanova) , 2.b. skupine, dječji vrtića, KLASA: UP/I-361-05/24-01/000210, URBROJ: 2186-08/6-24-0007, od 13.11.2024. godine.

**Članak 3.**

Ovom se Odlukom javnoj ustanovi za predškolski odgoj i obrazovanje pod nazivom Dječji vrtić Cestica (u daljnjem tekstu: Dječji vrtić), OIB: 18096054138, sa sjedištem u Dravska ulica 2A, Cestica, kojoj je osnivač Općina Cestica, prenosi upravljanje i održavanje cijelom zgradom rekonstruiranog i dograđenog dječjeg vrtića na građevnoj čestici 1340/1 k.o. Radovec na neodređeno vrijeme.

**Članak 4.**

Dječji vrtić je dužan voditi upravljanje i održavanje ulaganja iz članka 3. ove Odluke sukladno odredbama zaključenog Ugovora o financiranju iz točke I. ove Odluke, prateći važeće zakone i propise o ustanovama, predškolskom odgoju i obrazovanju, aktu o osnivanju, Statutu dječjeg vrtića i drugim važećim zakonima te općima aktima Dječjeg vrtića.

**Članak 5.**

Dječji vrtić obvezuje se podnositi izvješća o upravljanju i održavanju ulaganja sukladno odredbama akta o osnivanju i Statuta Dječjeg vrtića.

**Članak 6.**

Ova Odluka stupa na snagu 8. dana od dana objave u Službenom vjesniku Varaždinske županije.

Predsjednik Općinskog vijeća Općine Cestica

Darko Majhen, mag. pol.